แขวงชนะสงคราม

ชนะสงคราม เป็นแขวงหนึ่งในพื้นที่เขตพระนคร กรุงเทพมหานคร สภาพพื้นที่เป็นเขตการค้าและที่อยู่อาศัย และเป็นแขวงที่มีจำนวนประชากรน้อยที่สุดในกรุงเทพมหานคร

ที่ตั้งและอาณาเขต 
แขวงชนะสงครามตั้งอยู่ทางทิศตะวันตกเฉียงเหนือของเขตพระนคร มีอาณาเขตติดต่อกับแขวงอื่นเรียงตามเข็มนาฬิกา ดังนี้
 ทิศเหนือ ติดต่อกับแขวงบางยี่ขัน (เขตบางพลัด) และแขวงวัดสามพระยา (เขตพระนคร) มีแนวกึ่งกลางแม่น้ำเจ้าพระยาและคลองรอบกรุงเป็นเส้นแบ่งเขต
 ทิศตะวันออก ติดต่อกับแขวงตลาดยอด (เขตพระนคร) มีถนนสามเสนและถนนจักรพงษ์เป็นเส้นแบ่งเขต
 ทิศใต้ ติดต่อกับแขวงตลาดยอดและแขวงพระบรมมหาราชวัง (เขตพระนคร) มีถนนจักรพงษ์และคลองคูเมืองเดิมเป็นเส้นแบ่งเขต
 ทิศตะวันตก ติดต่อกับแขวงบางยี่ขัน (เขตบางพลัด) มีแนวกึ่งกลางแม่น้ำเจ้าพระยาเป็นเส้นแบ่งเขต

อ้างอิง

ชนะสงคราม